 NA BRIAN OCHARO MAHAKAMA ya Shanzu imefahamishwa Jumatano kwamba wafuasi 16 wa mafundisho ya mhubiri Paul Mackenzie hawajakuwa wakila tangu Juni 4, 2023. Kiongozi wa Mawakili wa Upande wa Mashtaka Jami Yamina amesema ni Mackenzie tu na mshukiwa Smart Mwakalama ambao wamekuwa wakibomoa mlo. Washukiwa wengine waliosalia walianza mgomo wa kususia mlo siku 10 zilizopita – tangu Juni 4, 2023 – ambapo wamekataa kula chakula na kunywa maji. “Tuna hofu kwamba baadhi ya hawa washukiwa kwenye kesi hii wataangamia wakiwa kizuizini. Tushughulikie suala hili sasa hivi maana hatujui kama watakuwa hai kesho,” amesema wakili Yamina. Mackenzie na washukiwa wengine 17 wanadaiwa kuwashawishi waumini kufuata mafundisho ya kupotosha. Waumini wa dhehebu la Good News International waliaga dunia kwa mamia baada ya kulemewa na makali ya njaa wakiwa kwenye mfungo katika msitu wa Shakahola. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  